CELEX: 62018TN0138
Language: el
Date: 2018-02-28 00:00:00
Title: Υπόθεση T-138/18: Προσφυγή-αγωγή της 28ης Φεβρουαρίου 2018 — De Esteban Alonso κατά Επιτροπής

4.6.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 190/30
            
         Προσφυγή-αγωγή της 28ης Φεβρουαρίου 2018 — De Esteban Alonso κατά Επιτροπής
   (Υπόθεση T-138/18)
   (2018/C 190/53)
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Fernando De Esteban Alonso (Saint-Martin-de-Seignanx, Γαλλία) (εκπρόσωπος: C. Huglo, δικηγόρος)
   
      Καθής-εναγόμενη: Ευρωπαϊκή Επιτροπή
   
      Αιτήματα
   
   Ο προσφεύγων-ενάγων (στο εξής: προσφεύγων) ζητεί από το Γενικό Δικαστήριο:
   
               —
            
            
               να υποχρεώσει την OLAF να προσκομίσει ολόκληρο το σημείωμα της 19ης Μαρτίου 2003 το οποίο υπέβαλε ενώπιον του Γενικού Δικαστηρίου της Ευρωπαϊκής Ένωσης στην υπόθεση Franchet και Byk κατά Επιτροπής (T-48/05)·
            
         
               —
            
            
               να υποχρεώσει την Ευρωπαϊκή Επιτροπή να καταβάλει το ποσό του 1 102 291,68 ευρώ (ενός εκατομμυρίου εκατό δύο χιλιάδων διακοσίων ενενήντα ενός ευρώ και εξήντα οκτώ λεπτών), με την επιφύλαξη τυχόν συμπληρώσεώς του, αναλυόμενο ως εξής:
               
                           —
                        
                        
                           για την ηθική βλάβη την οποία υπέστη καθόσον ουδέποτε ακούστηκε σχετικά με τις πράξεις λόγω των οποίων κινήθηκε η εις βάρος του δίωξη, ποσό ύψους 60 000 ευρώ ως χρηματική ικανοποίηση·
                        
                     
                           —
                        
                        
                           για τις βλάβες που υπέστη εξαιτίας της παράνομης, αδικαιολόγητης και στερούμενης αναλογικού χαρακτήρα συμπεριφοράς της Ευρωπαϊκής Επιτροπής η οποία διεξήγαγε διαδικασίες άνευ ερείσματος και ουσιαστικών στοιχείων:
                           
                                       —
                                    
                                    
                                       το ποσό των 39 293,38 ευρώ ως αποζημίωση για την υλική ζημία που συνίσταται στα έξοδα για αμοιβές δικηγόρων·
                                    
                                 
                                       —
                                    
                                    
                                       το ποσό των 872,74 ευρώ ως αποζημίωση για την υλική ζημία που συνίσταται στα έξοδα μετακινήσεως·
                                    
                                 
                                       —
                                    
                                    
                                       το ποσό των 500 000 ευρώ ως χρηματική ικανοποίηση για την ηθική βλάβη που υπέστη λόγω αδιαμφισβήτητης προσβολής της φήμης και της τιμής του·
                                    
                                 
                                       —
                                    
                                    
                                       το ποσό των 500 000 ευρώ ως αποζημίωση και χρηματική ικανοποίηση για τη σωματική και ψυχική βλάβη που υπέστη λόγω επιδεινώσεως της καταστάσεως της υγείας του·
                                    
                                 
                                       —
                                    
                                    
                                       το ποσό των 2 125,56 ευρώ ως αποζημίωση για την υλική ζημία που συνίσταται στα έξοδα εξετάσεων και στα ιατρικά έξοδα.
                                    
                                 
                     
         
               —
            
            
               να υποχρεώσει την Ευρωπαϊκή Επιτροπή να καταβάλει το ποσό των 3 000 ευρώ για τα μη δυνάμενα να αναζητηθούν έξοδα και να την καταδικάσει στο σύνολο των δικαστικών εξόδων, με την επιφύλαξη τυχόν συμπληρώσεως των ποσών αυτών.
            
         
      Λόγοι και κύρια επιχειρήματα
   
   Προς στήριξη της προσφυγής- αγωγής, ο προσφεύγων προβάλλει ένα μοναδικό λόγο ο οποίος αντλείται από παράνομο χαρακτήρα της συμπεριφοράς της Ευρωπαϊκής Επιτροπής και από σοβαρά σφάλματα τα οποία αυτή διέπραξε καθόσον δεν τήρησε, πρώτον, την αρχή της χρηστής διοικήσεως, δεύτερον, το καθήκον αρωγής και, τρίτον, τις αρχές του δικαιώματος άμυνας κατά παράβαση των άρθρων 41 και 48 του Χάρτη των Θεμελιωδών Δικαιωμάτων.